ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

de aprobare a solicitării de prelungire a scrisorii de garanție nr. IG 183300178/26.04.2018 emisă de Fondul de Garantare a Creditului Rural – IFN SA, pentru acoperirea sumei solicitate ca avans, conform contractului de finanțare nr. C0430F000011761300068 pentru acordarea ajutorului financiar nerambursabil în condițiile Programului Național de Dezvoltare Rurală România, încheiat între Ministerul Agriculturii și Dezvoltării Rurale, Agenția Pentru Finanțarea Investițiilor Rurale și Comuna Valea Ierii destinat realizării investiției publice de interes local “Modernizare drum forestier Șoimu-Tina în comuna Valea Ierii”.

 Consiliul Local al comunei Valea Ierii, întrunit în şedinţa ordinară din data de 23 septembrie 2020 ,

 Având în vedere contractul de finanțare nr. C0430F000011761300068/12.12.2017,

Luând cunoștință de:

- prevederile art.63 din Legea Nr.273/2006 privind finanțele publice locale, cu modificările și completarile ulterioare, referitor la condițiile pentru contractarea sau garantarea de împrumuturi ;

- prevederile Legii Nr.218/2005 privind stimularea absorbției fondurilor alocate României pentru agricultură, dezvoltare rurală, pescuit și afaceri maritime, gestionate de Ministerul Agriculturii și Dezvoltării Rurale, prin instrumente bancare de garantare și creditare, precum și pentru susținerea obiectivelor naționale de politică agricolă, republicată, cu modificarile și completarile ulterioare;

- prevederile art.1 din Ordonanța de Urgență a Guvernului Nr.79/2009, cu modificările ulterioare, privind reglementarea unor măsuri pentru stimularea absorbției fondurilor alocate prin Programul Național de Dezvoltare Rurală pentru renovarea și dezvoltarea spațiului rural prin creșterea calității vieții și diversificării economiei în zonele rurale, cu privire la acordarea scrisorii de garanție și valoarea ei, cu modificările ulterioare,

- prevederile Hotărârii Guvernului Nr.1262/2009, cu modificările ulterioare, pentru aprobarea Normelor metodologice de aplicare a Ordonanței de urgență a Guvernului nr. 79/2009 privind reglementarea unor măsuri pentru stimularea absorbției fondurilor alocate prin Programul Național de Dezvoltare Rurală pentru renovarea și dezvoltarea spațiului rural prin creșterea calității vieții și diversificării economiei în zonele rurale;

### - prevederile Ordonanței de Urgență a Guvernului Nr.74/2009 privind

### gestionarea fondurilor comunitare nerambursabile provenite din Fondul european de garantare agricola, Fondul european agricol de dezvoltare rurală și Fondul european pentru pescuit si a fondurilor alocate de la bugetul de stat aferente programului de colectare și gestionare a datelor necesare desfășurării politicii comune [în domeniul pescuitului și a programului de control, inspecție și supraveghere în domeniul pescuitului și pentru modificarea art. 10 din Legea nr. 218/2005 privind stimularea absorbției fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare, cu modificările ulterioare,](https://lege5.ro/App/Document/gezdmnbsgy/ordonanta-de-urgenta-nr-74-2009-privind-gestionarea-fondurilor-comunitare-nerambursabile-provenite-din-fondul-european-de-garantare-agricola-fondul-european-agricol-de-dezvoltare-rurala-si-fondul-euro%22%20%5Ct%20%22_blank)

-prevederile Ordinului Ministrului Agriculturii, Pădurilor și Dezvoltării Rurale Nr.16/2010 pentru aprobarea Normelor metodologice de aplicare a prevederilor Ordonanței de urgență a Guvernului nr. 74/2009, cu modificările și completările ulterioare,

- prevederile art.9 punctul 8 din Cartea europeană a autonomiei locale, adoptată la Strasbourg la 15 octombrie 1985, ratificată prin Legea Nr.199/1997,

- prevederile art. 7 alin. (2) şi art.1166 din Codul Civil, referitoare la aplicarea actelor normative adoptate de autoritatile locale și la contracte sau convenții,

Ținând cont de Hotararea Consiliului Local Valea Ierii Nr.53 din 25 august 2016 cu privire la accesarea fondurilor FEADR Submăsura 4.3 pentru realizarea unor obiective de interes public în comuna Valea Ierii, cu denumirea “**MODERNIZARE DRUM FORESTIER ȘOIMU-TINA ÎN COMUNA VALEA IERII**”,

În baza prevederilor art.129 alin.(2) lit. b), alin.(4) lit.d) și lit.e), alin.(7) lit.m) pct. 11 din O.U.G.nr.57/2019, cu modificările și completările ulterioare,

În temeiul art.196, alin.1, lit.a) din O.U.G.nr.57/2019, privind codul administrativ, cu modificările și completările ulterioare,

### H O T Ă R Ă Ș T E:

 **Art.1.**(1) -Se aprobă solicitarea de  *prelungire a valabilităţii scrisorii de garanţie* nr.***IG 183300178/26.04.2018*** emisa de Fondul de Garantare a Creditului Rural – IFN SA, destinată acoperirii sumei solicitate ca avans, conform prevederilor articolului 4 din Contractul de finanțare nr. **C0430F000011761300068**, încheiat între Agenția Pentru Finanțarea Investițiilor Rurale si Comuna Valea Ierii, destinat realizării investiției publice de interes local “**Modernizare drum forestier Șoimu-Tina în comuna Valea Ierii**”.

 (2) Durata pentru care se solicită prelungirea scrisorii de garanţie nr. ***IG 183300178/26.04.2018*** este de 12 luni , respectiv pana la data de ***12.12.2021*** *inclusiv.*

 (3) Comisionul pentru prelungirea scrisorii de garanție nr. ***IG 183300178/26.04.2018***, este de ***12.000*** lei reprezentând 0,05 % pe lună din valoarea scrisorii de garanție (***2.000.000 valoarea avansului* x *0,05%-comisionul de garantare* x *12-nr. de luni prelungire)***, se suportă din bugetul local al Comunei Valea Ierii.

 **Art.2.-** Consiliul Local al Comunei Valea Ierii, județul Cluj, îl mandateaza pe p.Primarul Comunei Valea Ierii, dl. Michile Paul Vasile -viceprimar să încheie și să semneze toate actele si documentele necesare încheierii acordului de garantare.

 **Art.3.-** Cu ducerea la îndeplinire a prezentei hotărâri se încredințează primarul comunei și compartimentul financiar-contabil.

 **Art.4.-** Prezenta hotărâre se comunică :

 - Instituției Prefectului – Județul Cluj;

* CRFIR 6 Nord-Vest Satu Mare;
* Primarului comunei Valea Ierii;
* Compartimentului financiar- contabil.
* Se va publica pe site-ul propriu.

 Președinte de ședință, Contrasemnează:

 Nicolae-Ioan Scrob Secretar general al comunei,

 Nelia-Crenguța Mariș

**Nr.32 din 23.09.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*